Mešká Menštruácia: Kedy sa Obávať po Pohlavnom Styku po Pôrode
Dobrý deň som po pôrode 3 mesiace mame s mužom prerušovaný pohlavný styk že sa neurobí domne a mešká mi menštruácia 2 dny mám sa bať alebo nie
Dobrý deň,
ďakujeme za Vašu otázku.
Ak plne dojčíte, je pravdepodobné, že za oneskorenie menštruácie je zodpovedný hormón prolaktín, ktorý sa vyplavuje pri každom dojčení a brzdí vyplavenie hormónov vyvolávajúcich ovuláciu. To znamená, že sa oddialí nie len ovulácia, ale aj menštruácia a preto nemusí byť Váš cyklus v tomto čase pravidelný.
Meškajúca menštruácia môže byť tiež prvým príznakom tehotenstva, ale taktiež ju môže oddialiť napríklad nadmerný stres či prebiehajúce ochorenie, ako napríklad vaginálna infekcia. To však nevieme s určitosťou potvrdiť, ani vylúčiť. Preto pri absencii menštruácie je vhodné vykonať tehotenský test a pri výskyte akýchkoľvek ťažkostí sa obráťte na Vášho gynekológa.
Prajem pekný zvyšok dňa.
S pozdravom
PharmDr. Veronika Kiabová